**Ministru kabineta rīkojuma projekta**

**„Grozījumi darbības programmas „Infrastruktūra un pakalpojumi” papildinājumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projektu „Grozījumi darbības programmas „Infrastruktūra un pakalpojumi” papildinājumā”” (turpmāk – rīkojuma projekts) Vides aizsardzības un reģionālās attīstības ministrija izstrādājusi saskaņā ar Eiropas Savienības struktūrfondu un Kohēzijas fonda vadības likuma 13. panta 1. punktu un Ministru kabineta 2007.gada 29.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9. punktu. |
| 2. | Pašreizējā situācija un problēmas | Šobrīd spēkā esošā darbības programmas „Infrastruktūra un pakalpojumi” papildinājuma (turpmāk – DPP) redakcija nosaka, ka projekta maksimālais finansējuma apjoms 3.2.2.1.1.apakšaktivitātes „Informācijas sistēmu un elektronisko pakalpojumu attīstība” (turpmāk - 3.2.2.1.1.apakšaktivitāte) ietvaros ir 5 000 000 EUR. Projekta maksimālais finansējuma apjoms tika noteikts ņemot vērā to, ka projektiem, kas ir mazāki par 5 000 000 EUR, nav jāveic finanšu analīze. Taču šobrīd Ministru kabineta 2010.gada 10.augusta noteikumu Nr.766 „Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro kārtu” (turpmāk – Ministru kabineta noteikumi Nr.766) 28.punkts paredz, ka projekta iesnieguma veidlapai pievieno izmaksu efektivitātes analīzi vai, ja projektā ir paredzēti ieņēmumi un projekts atbilst Padomes 2006.gada 11.jūlija Regulas (EK) Nr. [1083/2006](http://eur-lex.europa.eu/LexUriServ/LexUriServ.do?uri=CONSLEG:2006R1083:20070101:LV:HTML), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. [1260/1999](http://eur-lex.europa.eu/LexUriServ/LexUriServ.do?uri=OJ:L:1999:161:0001:001:LV:HTML), 55.pantā noteiktajām prasībām, – finanšu analīzi, kas sagatavota atbilstoši atbildīgās iestādes izstrādātajiem metodiskajiem norādījumiem. Ņemot vērā iepriekš minēto, nav nepieciešams noteikt projekta maksimālā finansējuma apjoma ierobežojumu. Papildus jāatzīmē, ka Veselības ministrija plāno apvienot trīs projektus vienā projektā „E-veselības integrētās informācijas sistēmas attīstība” ar projekta kopējām attiecināmām izmaksām 8 278 160 EUR, kas pārsniedz šobrīd pieļaujamo maksimālo finansējuma apjomu, līdz ar to ir nepieciešams svītrot DPP noteikto maksimālā finansējuma apjoma ierobežojumu, lai attiecīgi varētu tikt veikti grozījumi Ministru kabineta noteikumos Nr.766. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Rīkojuma projekts paredz svītrot projekta maksimālā finansējuma apjomu ierobežojumu 3.2.2.1.1.apakšaktivitātes ietvaros. |
| 5. | Projekta izstrādē iesaistītās institūcijas | Nav attiecināms |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Nav attiecināms |

Anotācijas II. – VII. sadaļa – nav attiecināms.

Iesniedzējs:

Vides aizsardzības un reģionālās attīstības ministrs R.Vējonis

Vizē:

Valsts sekretārs G.Puķītis

13.12.2011 14:30

I.Briņķe 67770326,

Ieva.Brinke@varam.gov.lv